|  |  |
| --- | --- |
| **Faragó Bence**  | **Konzulens:**  |
| 5. aktív félév | **Dr. Antalóczy Katalin Júlia** |
| Nemzetközi Gazdálkodás (angol) | egyetemi docens |
| BGE KKK  | BGE KKK  |

**Környezetvédelmi Adók Hatása a Magyar Gazdaságban: Nemzetközi Összehasonlítás**

A környezetvédelem és a fenntarthatóság kiemelkedő fontosságú globális kihívásokká váltak a 21. században. Az éghajlatváltozás, a természeti erőforrások kimerülése és a környezetszennyezés olyan problémák, amelyek sürgető megoldásokat követelnek az egész világon. Ezen problémák csökkentésére gazdaságpolitikai fellépés szükséges, és a környezetvédelmi (zöld) adók egy olyan eszköz, amelyet egyre több ország alkalmaz annak érdekében, hogy ösztönözze a fenntartható gazdasági tevékenységeket. Kutatásom célja annak vizsgálata, hogy Magyarországon jelenleg, hatályban lévő zöld adók milyen minőségben, járulnak hozzá a fenntarthatóság előre mozdításához. Pályázati munkám során először a környezetvédelmi adók elméleti alapjait járom körbe, majd ezt követően már működő nemzetközi és magyarországi gyakorlatokat külön-külön bemutatom, majd a végén megállapítom a különbségeket és hasonlóságokat.

A kutatási eredményem kimutatta, hogy bár vannak alapvető hasonlóságok, a magyarországi zöld adók több pontban eltérnek a nemzetközi példáktól, és a zöld adók közgazdaságtani alapjaitól. Továbbá a kutatásom során megállapítottam, hogy a magyar adórendszer összességében bonyolult szerkezetű és nehezen átlátható.